text: Ung kvinde for retten: Opdigtede voldtægt
  24 oktober 2016 kl. 09.43
  En 23-årig kvinde skal onsdag morgen for retten efter at have indrømmet, at hun tilbage i februar indgav en falsk anmeldelse om fuldbyrdet voldtægt.
  En 23-årig kvinde anmeldte den 13. februar om morgen, at hun få timer tidligere skulle være blevet udsat for fuldbyrdet voldtægt på Skamlingvejen i Kolding.
  Nu skal sagen for Retten i Kolding, som tilståelsessag. Kvinden indrømmede under politiets efterforskning, at anmeldelsen var usand.
  Verner Pedersen, leder, Lokalpolitiet Kolding: "Det er frygteligt ærgerligt, fordi sådan en falsk anmeldelse skaber en masse utryghed i befolkningen, som er udnødvendig"
  Den unge kvinde er sigtet for i strid med sandheden at have anmeldt, at hun var blevet udsat for voldtægt.
  Den 13. februar om morgenen anmeldte den unge kvinde voldtægten, som angiveligt skulle være fundet sted ved femtiden om morgenen.
  Den 23-årige fortalte dengang, at hun var blevet antastet ved en vigeplads på Skamlingvejen i Kolding på strækningen mellem lysreguleringen ved Rebæk og Tved og rundkørslen,  som leder trafikken mod Agtrup og Sdr. Bjert, og at hun her var blevet trukket ned på en cykelsti og voldtaget. Gerningsmanden beskrev hun som lille, robust og mørklødet.
  Leder af Lokalpolitiet i Kolding, Verner Pedersen siger i dag til TV SYD, at det er frygtelig ærgerligt sådan en falsk anmeldelse overhovedte finder sted.
  - Det er ærgerligt, fordi vi tager den slags anmeldelser meget alvorligt, og sætter mange ressourcer af til opklaringsarbejdet, - ressourcer som vi kunne bruge på andet. Og så er det også frygtelig ærgerligt, fordi sådan en falsk anmeldelse skaber en masse utryghed i befolkningen, som er udnødvendig, siger Verner Petersen.
  
  